English: Telangana Chief Minister K Chandrasekhar Rao has instructed officials to be alert and vigilant in view of the heavy rain and also in view of the possibility of further heavy rain across the state in the next few days.
Telugu: తెలంగాణ లో ఇప్పటికే వర్షాలు విస్తారంగా కురుస్తుండగా మరో రెండు రోజుల్లో భారీ నుండి భారీ, అతి భారీ వర్షాలు కురిసే అవకాశం ఉందని వాతావరణ శాఖ ప్రకటించింది. దీంతో అధికార యంత్రాంగం అప్రమత్తంగా ఉండాలని ముఖ్యమంత్రి కే చంద్రశేఖర్‌రావు ఆదేశించారు. మంత్రులంతా తమ జిల్లాల్లోనే ఉండి పరిస్థితిని ఎప్పటికప్పుడు సమీక్షించాలని కోరారు. జిల్లా కలెక్టర్లు స్థానికంగా ఉండే అధికారులను సమన్వయ పరుస్తూ పరిస్థితులను ఎప్పటికప్పుడు సమీక్షిస్తుండాలని సీఎం ఆదేశించారు. మంత్రులను తమ తమ జిల్లాల్లోని సరిస్థితులను సమీక్షించాలని ఆదేశించడంతో ఇవాళ జరగాల్సిన రాష్ట్ర క్యాబినెట్ సమావేశాన్ని వాయిదా వేస్తున్నట్లు ముఖ్యమంత్రి ప్రకటించారు.